ToekomsVenster: Die vyf areas van geldhttp://s3-eu-west-1.amazonaws.com/rak2.spens.co.za/radio/2018/toekomsvenster/772.mp3 Argieffoto (Foto: stevepb, Pixabay) “Die Here is my Sterkte en my Beskermer, op Hom het ek vertrou. Hy het my gehelp. Daarom is ek bly en wil ek Hom loof met my lied.” – Psalm 28:7 Daar is min dinge in ’n mens se lewe wat soveel spanning bring as geld, veral wanneer daar te min van is. Te veel geld kom ook nie altyd sonder sy uitdagings nie. Dis ook hier waar jou geloof en vertroue getoets word. Finansiële vryheid het eintlik niks te doen met “hoeveel” geld ek het nie. In die Nuwe Testament is daar twee voorbeelde van ’n ryk jongman wat baie geld en besittings gehad het, maar nie vry was nie. Dan is daar ’n weduwee wat min geld en besittings gehad het, maar tog vry was. Dankie dat U my Beskermer is en dat U my nog altyd gehelp het. Gee my ook die nodige wysheid om getrou met elke area van geld te werk.